**ירושלים – העיר שחוברה לה יחדיו**

צוות יקר,

ביה"ס לקח על עצמו לקדם פרויקט הנקרא **"יחד שבטי ישראל"** לקרוב הלבבות בין דתיים לחילוניים. אנו מאמינים שחיבור כל חלקי העם יסייעו ליצירת חברת מופת ערכית הדוגלת בערכי היהדות והדמוקרטיה תוך חיזוק הזיקה של תלמידינו לעם ולמולדת.

לפיכך, אנו שואפים לקיים מפגשי שיח והדברות ע"י פעילויות משותפות להכרת וקבלת השונה אך בעיקר לחיזוק המשותף בין דתיים וחילוניים מתוך כבוד הדדי ואחווה, ליצירת עם שלבבו פועם בקצב אחד.

לקראת יום ירושלים הבא עלינו לטובה, בתאריך כ"ח באייר, יום ד' 28.5.14, מתוכנן להתקיים הפנינג ענק המשותף לבית ספרנו יחד עם האולפנה והישיבה באלקנה. **כירושלים – העיר שחוברה לה יחדיו** כך נתאחד יחדיו, כל עם ישראל.

יום שחרור ירושלים הוא אחרון המועדים בחודש זה הקשורים לתולדות עמנו בעת האחרונה: יום הזיכרון לשואה ולגבורה, יום הזיכרון לחללי מערכות ישראל ולנפגעי פעולות האיבה, יום העצמאות ויום שחרור ירושלים. אירועים אלו שזורים האחד בשני בקשר הדוק ומעידים יותר מכל על תקומת עמנו משואה איומה, מלחמות על ריבונותנו ועצמאותנו, עד הקמת מדינה לתפארת ושחרור ירושלים בירת הנצח של מדינת ישראל.

ההפנינג יתקיים בשני מוקדים נפרדים - כל בנות החטיבה יוסעו לאולפנה באלקנה, וכל תלמידי הישיבה יגיעו אלינו לחטיבה לפעילות משותפת עם בני החטיבה.

ההפנינג יערך בקבוצות מעורבות של דתיים חילוניים ויכלול מגוון פעילויות מסוגים שונים על מנת לגוון את התקשורת ולהעצימה.

לצורך כך תידרש הערכות נרחבת של בית הספר על כל צוות המורים והמחנכים, בהכנת התלמידים לקראת המפגש, עזרה בהתארגנות לקראת האירוע וכן באירוע עצמו. כל מורה יקבל משימות ותפקידים על פי הצורך ויתודרך בהתאם.

מורים המוכנים כבר עכשיו להצטרף להכנות כצוות החשיבה מוזמנים בשמחה.

הצלחת האירוע תלויה בכולנו, ולפיכך אין ספק שאם נפעל **יחדיו** – נביא להצלחתו.

**יום עצמאות שמח,**

****אורנה סופר רכזת חינוך חברתי