**"ירושלים העיר שחוברה לה יחדיו..."**

**מטרות:**

1. בחינת הקשר בין המשתתפים לירושלים

2. בחינת משמעותה של ירושלים לזהותנו.

3. יצירת גשר בין דתיים לחילוניים.

**אביזרים דרושים:**

* שני ניירות עיתון / בריסטולים גדולים
* שני טושים עבים
* דפי דילמות
* עטים

**משך ההעברה:** 35 דק'

**מהלך היחידה:**

**שלב א'** – משחק פתיחה- מרוץ שליחים ירושלים (7 דקות)

**שלב ב'** – דילמות בקבוצות (10 דקות)

**שלב ג'** – סיכום המשימה ודיון במליאה (13 דקות)

**שלב א' – משחק פתיחה**

המנחה יחלק את הקבוצה לשתי קבוצות. כל קבוצה תעמוד בטור, כשמולה (במרחק כ-22 מ') דף

נייר ריק. המנחה ייתן מרקר למשתתף הראשון בטור, ובהינתן האות, יצטרך המשתתף לרוץ כמה

שיותר מהר אל הנייר שמול קבוצתו, ולכתוב מלה או מושג שעולים לו כאסוציאציה למילה

'ירושלים'. (יש להנחות את המשתתפים שהאסוציאציה שהם כותבים צריכה להיות ברורה

לכולם. למשל – לא לכתוב 'סבתא שולה' כי היא גרה בירושלים, אלא משהו שיש לו משמעות

קולקטיבית כלשהיא, נניח, 'הדג נחש'). לאחר שהמשתתף כתב בזריזות את האסוציאציה, הוא רץ

בחזרה אל הקבוצה, מעביר את המרקר למשתתף הבא, והוא רץ קדימה וכותב את שלו. וכך

הלאה.

אחרי כ-3 דקות יש לעצור את המשחק, לקחת את הדפים, ולעבור על האסוציאציות בפורום

הקבוצתי. אם ישנן מלים שחוזרות על עצמן בדף של קבוצה, יש למחוק אחת מהן ולתת להם

ניקוד רק פעם אחת.

הפרס לקבוצה המנצחת הוא שהקבוצה השנייה תשיר לה שיר על ירושלים.

יש לעבור על הדפים בזריזות יחסית, אבל כן להתעכב על מלים ומושגים שנראים לנו משמעותיים

לדיון שיתקיים מאוחר יותר. (למשל – אם בקבוצה אחת עלו בעיקר מושגים כמו 'הכנסת' 'השוק'

'בית המשפט העליון' ובקבוצה השנייה 'הכותל' 'דוד המלך' וכו' – כדאי להצביע על זה ולומר

שנדבר על זה בהמשך)

**שלב ב' – דילמות בקבוצות**

יש לחלק את הקבוצה לשתיים. כל קבוצה תקבל דף משימה בנושא מסוים, תתדיין בתוך עצמה,

תכתוב טיעונים בעד ונגד הסיטואציה שהוצגה להם, ותגיע למסקנות, אותן תציג בהמשך מול

שאר הכיתה.

הנושאים הם: ירושלים כמרכז לאומי, ירושלים כמרכז תרבותי / דתי.

יש לוודא כי המשתתפים מבינים את הסיטואציה ואת המורכבות שהיא מציגה, וכן שהם מתעלים

מעבר לדעותיהם האישיות ומנסים למצוא טיעונים בעד ונגד הסיטואציה גם מנקודות מבט

אחרות.

לאחר מספר דקות, יש לעצור את הדיונים הקבוצתיים ולוודא כי כל קבוצה עורכת הצבעה על

הסיטואציה. לאחר סיום העבודה בקבוצות יחזרו המשתתפים למעגל כיתתי גדול, וכל קבוצה

תציג את הסיטואציה, הטיעונים בעד ונגד, ואת הכרעת הקבוצה.

**שלב ג' –** **סיכום המשימה ודיון במליאה**

 מה היו הטיעונים בעד ונגד בכל קבוצה? מה הייתה ההחלטה הקבוצתית?

 מה המשמעות של ירושלים בחיי העם היהודי כיום? מדוע? האם צריך לשנות זאת?

** מה המשותף ביננו, דתיים וחילוניים, כאזרחי העתיד של מדינת ישראל בנושא ירושלים?**

**לסיכום,** ירושלים, בירת המדינה, משמשת כמרכז לאומי, דתי, פוליטי, היסטורי ותרבותי ומהווה כור היתוך לכל גווני החברה הישראלית, דתיים וחילוניים, חרדים ומסורתיים.

ירושלים היא מעין מיקרו-קוסמוס של החברה הישראלית כולה. כל קונפליקט ובעיה שמתקיימים בחלקים אחרים של המדינה, ניתן לפגוש, ביתר שאת, כאן בירושלים.

**וכמו ירושלים – העיר שחוברה לה יחדיו, עלינו למצוא את המשותף בנו כחברה יהודית ישראלית לקידום הערבות ההדדית וההבנה בין חלקי העם השונים, למען עתיד משותף לעם היהודי בישראל.**

אם ברצוננו להבין את החברה הישראלית על מרכיביה השונים עלינו להבין את המתרחש בירושלים – ולהיפך.

ניתן לבקש מהמשתתפים לחשוב – לאילו מכל המרכיבים האלה בזהותה של ירושלים הם מתחברים ביותר? מה המשותף לכולנו הדתיים והחילונים. איזו משמעות יש לירושלים בחיינו כאזרחים במדינת ישראל?

**דף משימה - ירושלים כמרכז לאומי**

בירושלים יושבים המרכזים השלטוניים החשובים ביותר במדינת ישראל – הכנסת, משרדי

הממשלה ובית המשפט העליון. למעשה, בתוך העיר ירושלים יושבים האנשים אשר מנהלים את

המדינה, אשר החלטותיהם משפיעות על חיינו מדי יום.

**הסיטואציה:**

אתם חברי כנסת, היושבים בירושלים. ממשלת ישראל מעלה בכנסת הצעה להעביר

את מקום מושבה של הכנסת מירושלים לתל-אביב בטענה שגם כך רוב מדינות

העולם לא מכירות בירושלים כבירת ישראל, ולראייה - כל השגרירויות הזרות בארץ

נמצאות בתל-אביב. על כן, אם ברצוננו לשפר את התדמית של ישראל בעולם כדאי

להעביר את מקום מושבה של הכנסת לאזור המרכז.

בידכם הזכות להצביע בעד או נגד ההצעה. קודם רשמו את הנימוקים בעד ונגד ההצעה, ולאחר

מכן ערכו הצבעה בתוך הקבוצה. את התוצאות רשמו במקום המיועד לכך.

בעד:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

נגד:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

תוצאות ההצבעה בקבוצה: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**דף משימה - ירושלים כמרכז תרבותי / דתי**

ירושלים מהווה מרכז לדת ולמסורת היהודית, מעבר להיותה מקום מושבן של דמויות מובילות

בעולם המסורתי. כל שינוי בעולם היהודי עבר דרכה, משך מאות שנים, וכך גם היום. ירושלים

היא המקום אליו מכוונים יהודים בכל העולם את תפילותיהם, אליה הם שואפים להגיע. בנוסף,

מעל לשליש מתושבי ירושלים הינם אנשים דתיים.

בה בעת , ירושלים היא לא רק עיר של קדושה – היא מתהדרת במוזיאון ישראל ומוזיאונים

רבים אחרים, בשוק חי ותוסס, בתיאטרון החאן, באצטדיון טדי ובאומן 17, כמו גם במקומות

בילוי ותרבות רבים נוספים.

**הסיטואציה:**

בעלי מועדונים ופאבים באזור המרכז מבקשים להרחיב את עסקיהם ולפתוח עוד מועדונים ומקומות בילוי פופולאריים - בירושלים, כשחלקם יהיה פתוח גם בשבת.

בעלי המועדונים טוענים כי "ירושלים היא העיר הגדולה בישראל ויש בה קהל צעיר גדול, שצמא למקומות בילוי נוספים, בוודאי בסופי שבוע". מנגד, יש הטוענים כי מועדונים ופאבים רועשים אינם מתאימים לאווירה ולאופייה המיוחד של ירושלים: "בשביל זה יש את תל-אביב. בירושלים צריכה להישאר אווירת קדושה ושקט, בכל השבוע ובוודאי שבשבת".

בידכם הזכות להצביע בעד או נגד הקמת מקומות בילוי נוספים בירושלים, שיהיו פתוחים בשבת.

קודם רשמו את הנימוקים בעד ונגד ההצעה, ולאחר מכן ערכו הצבעה בתוך הקבוצה. את

התוצאות רשמו במקום המיועד לכך.

בעד:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

נגד:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

תוצאות ההצבעה בקבוצה: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_