**שעור הכנה לקראת המפגש בין דתיים וחילוניים**

מטרה: בדיקת העמדות של התלמידים בנושא – בני נוער דתי- כמה אנחנו באמת יודעים ומכירים.

**חלק א**

**מהלך הפעילות**

1. מחלקים את הכיתה ל4 קבוצות, ( שתי קבוצות לכל מגזר),

תלמידי בי"ס מחט"ב אורנית ותלמידי בי"ס מבית ספר דתי.

**הסיטואציה:**

אנו תלמידים בבית ספר דתי ומחר יגיע אלינו תלמיד חדש מהחטיבה (ולהפך),

בואו ננסה לבנות את הפרופיל שלו.

כל קבוצה תקבל דף ובו ידרשו בני הקבוצה למלא את הפרטים. (יש להכין מראש שני דפים מכל סוג לחלוקה לקבוצות. הדפים מצורפים בסוף הקובץ)

1. תלמידי הקבוצות השונות יפגשו אלה עם אלה, (חט"ב אורנית מול בית ספר דתי) בשני גושים ויספרו מה כתבו ומה חשבו.
2. דיון במליאה - כל קבוצה תתאר את הפרופיל של התלמיד שלה.

* האם אנחנו מכירים נער דתי/חילוני, מאילו הזדמנויות.
* האם הוא יהיה חבר שלי מעבר לשעות הלימודים?
* אילו דברים אפשר לעשות יחד, ואילו לא.
* מה מסקרן אותנו אצל הנער הזה?
* מה מטריד בני נוער דתיים/חילוניים בגילנו?
* האם שינינו את הפרטים בעקבות הדיון עם הקבוצה השנייה, אילו פרטים שונו?

(רצוי להוביל את הדיון לכך שבני הנוער בארץ די דומים, טרודים מאותם נושאים, וחולמים את אותם החלומות וכו)

1. סרטון העוסק בסטראוטיפים בחברה הישראלית :

יוטיוב-מבחן הסטריאוטיפים הגדול.( 7-10 הדקות הראשונות מומלצות.)

**חלק ב**- מידע אודות המפגש ביום ירושלים.

ביום ירושלים, יתקיים אירוע חגיגי בשיתוף בני הנוער הדתיים מאלקנה.

האירוע יתחיל בערך בשעה 10:00 ויסתיים עד השעה 13:00.

כל הבנות בחטיבה יוסעו לאולפנה באלקנה ולבית הספר שלנו יגיעו הבנים מהישיבה באלקנה.

האירוע יתחיל בכינוס של כל הבנים / הבנות, יהיה טקס קצר ולאחר מכן תתחיל הפעילות.

כל שכבה (בנפרד בנים - בנות) תחולק ל 6 קבוצות, ובכל קבוצה יהיו תלמידים גם מהחטיבה שלנו וגם מהאולפנה / ישיבה.

הפעילויות יתרחשו בשלושה אזורים, וכל שכבה תלך לאזור אחר על פי הסדר שיקבע.

לאחר פרק זמן של כ – 40 דקות, כל שכבה תעבור לאזור פעילות אחר, כך שכל שכבה תבצע את כל הפעילויות בכל אחד מהאזורים.

בסוף הפעילויות תהיה התכנסות נוספת לדברי פרידה, טקס קצר ולשירת התקווה.

הבנות מהאולפנה יחזרו לחטיבה עד השעה 13:00 וכל התלמידים יעלו על ההסעות כרגיל, זהו סוף יום הלימודים.

**כולם צריכים להגיע בחולצות לבנות ובמכנסיים כחולים.**

**כדאי להעלות את השאלות הבאות בפני התלמידים:**

* מה המטרה לקיום מפגש כזה ולמה זה חשוב (אם בכלל)?
* מה הם מצפים שיקרה במפגש כזה?
* מה לדעתם הילדים הדתיים שעומדים להיפגש איתם חושבים?
* מה הם היו רוצים שיקרה במפגש כזה?



**לבית ספרנו הדתי יגיע תלמיד מחט"ב אורנית**

שם:

מראה חיצוני: (לבוש, תספורת, אבזרים):

כמה ילדים במשפחה:

תחומי עסוק בשעות הפנאי:

חלומות/שאיפות:

מה הוא חושב עלינו:

**לבית ספרנו באורנית יגיע תלמיד מבית ספר דתי**

שם:

מראה חיצוני: (לבוש, תספורת, אבזרים):

כמה ילדים במשפחה:

תחומי עסוק בשעות הפנאי:

חלומות/שאיפות:

מה הוא חושב עלינו: